Karel Doorman

Karel Willem Frederik Marie Doorman (23-an de aprilo, 1889 en Utreĥto - 28-an de februaro, 1942) estis nederlanda subadmiralo (nederlande: schout-bij-nacht) dum la Dua Mondmilito.

En 1942 li fariĝis komandanto de la kombinita usona, brita, nederlanda kaj aŭstralia  floto en Nederlanda Orienta Hindio.

En februaro 1942, li gvidis sian floton kontraŭ la multe pli forta japana floto en la Java Maro. Tiu batalo fariĝis katastrofo por la aliancanoj. Doorman fariĝis heroo en Nederlando, parte ĉar li dirus al la floto: "Ik val aan, volg mij!" (Mi atakas, sekvu min), sed fakte li signalis al la floto: "All ships follow me" (Ĉiuj ŝipoj sekvu min).

Karel Doorman mortis kiam la krozoŝipo De Ruyter (nomita laŭ la fama nederlanda admiralo Michiel de Ruyter) estis trafita de torpedo kaj sinkis. Estis sufiĉe da tempo por eskapi, sed Doorman anstataŭe submariĝis kun sia ŝipo, laŭ malnova tradicio.

eta|maldekstra|Hr.Ms. De Ruyter (1936)

Vidu ankaŭ
 Nederlanda mararmeo
 Ribelo sur la Zeven provinciën

Kategorio:Admiraloj
Kategorio:Nederlandaj oficiroj
Kategorio:Nederlandaj militistoj de la Dua Mondmilito